KOMISIJOS REGLAMENTAS (EB) Nr. 2084/2004
2004 m. gruodžio 6 d.
nukrypstantis nuo Reglamente (EEB) Nr. 2837/93 dėl pagalbos alyvų giraičių išsaugojimui tradiciniuose alyvų auginimo plotuose mažosiose Egėjo jūros salose nustatyto mokėjimo laikotarpio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. liepos 19 d. Tarybos reglamentą (EEB) Nr. 2019/93, nustatantį konkrečias priemones mažosioms Egėjo jūros saloms dėl tam tikrų žemės ūkio produktų (1), ypač į jo 11 straipsnio 2 dalį,
kadangi:
(1)
1993 m. spalio 18 d. Komisijos reglamento (EEB) Nr. 2837/93, nustatančio išsamias Tarybos reglamento (EEB) Nr. 2019/93 taikymo taisykles alyvų giraičių išsaugojimui tradiciniuose alyvų auginimo plotuose (2), 2 straipsnio 1 dalies trečioje pastraipoje numatyta, kad vienodo dydžio pagalba už hektarą alyvų giraičių priežiūrai tradiciniuose alyvų auginimo plotuose mažosiose Egėjo jūros salose yra išmokama nuo kiekvienų metų spalio 16 d. iki lapkričio 30 d.
(2)
Pagalba Egėjo jūros salose gali būti išmokama naudojant programinę įrangą, įdiegtą visame aptariamame regione. Ši programinė įranga kaip bandomasis projektas buvo įdiegta 2003 m., ir dabar ją tereikia pritaikyti. Todėl būtina numatyti, kad 2004 m. Graikija galėtų pratęsti vienodo dydžio pagalbos už hektarą mokėjimo laikotarpį nuo 2004 m. spalio 16 d. iki 2005 m. sausio 31 d. vietoj kiekvieniems metams numatyto laikotarpio nuo spalio 16 d. iki lapkričio 30 d.
(3)
Šiame reglamente numatytos priemonės atitinka Aliejaus ir riebalų valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EEB) Nr. 2837/93 2 straipsnio 1 dalies trečios pastraipos, Graikijai leista 2004 m. vienodo dydžio pagalbą už hektarą alyvmedžių giraičių priežiūrai, numatytą Reglamento (EEB) Nr. 2019/93 11 straipsnio 1 dalyje, mokėti nuo 2004 m. spalio 16 d. iki 2005 m. sausio 31 d.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 6 d.